Diari Oficial de la Generalitat Valenciana


Sumari del DOGV 3257, del 04-06-1998 (1998/4482)

Informació pública del Programa per al Desenvolupament de l'Actuació Integrada de Gestió Directa en la Unitat d'Execució número 1, d'ús industrial.
---------------------------------------------------------------------------------------------------------------------------------------------------

### Dades del document

Número de DOGV
:   3257

Data del DOGV
:   04-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4482


Organisme emissor
:   Ajuntament de Polinyà de Xúquer

Tipus de document
:   Anunci

Informació pública del Programa per al Desenvolupament de l'Actuació Integrada de Gestió Directa en la Unitat d'Execució número 1, d'ús industrial. [1998/M4482]
  
L'Alcaldia Presidència, mitjançant el Decret adoptat el 13 de maig de 1998, ha resolt sotmetre a informació pública, pel termini de 20 dies hàbils, mitjançant un edicte publicat en un diari d'informació general i simultàniament en el Diari Oficial de la Generalitat Valenciana, la proposta de Programa per al Desenvolupament de l'Actuació Integrada de Gestió Directa en la Unitat d'Execució número 1, d'ús industrial, delimitada en el propi programa, comprensiva de tot el sòl industrial qualificat per les vigents normes subsidiàries de planejament de Polinyà de Xúquer. Junt amb la proposta, ha resolt sotmetre a exposició pública, pel mateix termini, el programa de reparcel·lació forçosa, avantprojecte d'urbanització, els convenis urbanístics subscrits amb els titulars afectats i la sol·licitud de cèdula d'urbanització.
  
Durant la informació pública, la documentació estarà exposada al Departament d'Urbanisme de l'Ajuntament i s'admetran al·legacions i propostes tècniques alternatives a la realitzada, de conformitat amb el que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Durant els cinc dies següents al de la finalització del termini d'informació pública i excepte que s'acorde la pròrroga per 20 dies addicionals, en els casos legalment establits, es podran presentar propostes juridicoeconòmiques.
  
Els propietaris i titulars de drets afectats per la reparcel·lació forçosa, estan obligats a exhibir els títols que posseïsquen i declarar les situacions jurídiques que coneguen i afecten les seues finques.
  
De conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, citar en el mateix termini els propietaris afectats que puguen resultar desconeguts o dels qui s'ignore el lloc de la notificació, perquè durant el termini indicat puguen formular les al·legacions que estimen oportunes.
  
Així mateix, es va resoldre sotmetre de nou a informació pública, en el mateix termini indicat anteriorment i en el mateix anunci, a efectes de suggeriments i al·legacions, els següents projectes elaborats d'ofici per l'Ajuntament, que van ser aprovats en sessió de Ple de data 29.01.98, i es van exposar en el Butlletí Oficial de la Província número 50, del dia 28.02.98, de conformitat amb l'article 53 de la Llei Reguladora de l'Activitat Urbanística:
  
- Línia subterrània trifàsica en la línia subterrània de mitjana tensió a 20 kV des del centre de transformació abonat Riola Fruit fins a l'entroncament amb la línia aèria existent, amb entrada i eixida al centre de transformació en projecte, polígon industrial de Polinyà de Xúquer. Import d'execució material: 6.041.941 pessetes.
  
- Centre de transformació en l'edifici prefabricat de formigó, de 630 kW, polígon industrial Polinyà de Xúquer, situat a la carretera Alzira-Sueca, s/n, del terme municipal de Polinyà de Xúquer. Import d'execució material: 5.573.716 pessetes.
  
Els terminis indicats d'exposició pública s'entenen a partir de la publicació en el Diari Oficial de la Generalitat Valenciana.